Úradný vestník L 321 , 23/12/1993 S. 0009 - 0012

Fínske špeciálne vydanie: Kapitola 3 Zväzok 54 S. 0083

Švédske špeciálne vydanie: Kapitola 3 Zväzok 54 S. 0083



Nariadenie Komisie (ES) č. 3533/93 z 21. decembra 1993, ktorým sa menia a dopĺňajú nariadenia (EHS) č. 3444/90, (EHS) č. 3445/90 a (EHS) č. 3446/90 stanovujúce podrobné pravidlá pre udeľovanie podpory na súkromné skladovanie bravčového, hovädzieho a teľacieho mäsa a ovčieho a kozieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom [1], naposledy zmenené a doplnené nariadením (EHS) č. 1249/89 [2], najmä na článok 7 (2) a druhý pododsek článku 22, so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom [3], naposledy zmenené a doplnené nariadením (EHS) č. 747/93 [4], najmä na články 8 (2) a 25, so zreteľom na nariadenie Rady (EHS) č. 3013/89 z 25. septembra 1989 o spoločnej organizácii trhu s ovčím a kozím mäsom [5], naposledy zmenené a doplnené nariadením (EHS) č. 363/93 [6], najmä na článok 7 (5) a druhý pododsek článku 28, so zreteľom na nariadenie Rady (EHS) č. 3813/92 z 28. decembra 1992 o účtovnej jednotke a prepočítavacích devízových kurzoch, ktoré sa musia použiť na účely Spoločnej poľnohospodárskej politiky [7], najmä na článok 6 (2), keďže v súčasných textoch nariadenia Komisie (EHS) č. 3444/90 [8], naposledy zmeneného a doplneného nariadením (EHS) č. 3792/90 [9], nariadenia (EHS) č. 3445/90 [10] a nariadenia (EHS) 3446/90 [11], naposledy zmeneného a doplneného nariadením (EHS) č. 1258/91 [12], existuje nejasnosť, pokiaľ ide o pokuty, ktoré sa majú uvaľovať v prípade, že sa prekročí časové obdobie na naskladnenie; keďže je preto potrebné text o tejto veci objasniť; keďže nariadenie (EHS) č. 3813/92 zavádza nové poľnohospodárske peňažné opatrenia od 1. januára 1993; keďže podľa tých opatrení nariadenie Komisie (EHS) č. 1068/93 z 30. apríla 1993 o podrobných pravidlách pre určovanie a uplatňovanie prepočítavacích devízových kurzov v poľnohospodárstve [13] zavádza platné prípady pre prepočítavacie devízové kurzy v poľnohospodárstve; keďže je preto potrebné zaviesť platné prípady pre súkromné skladovanie v sektore bravčového mäsa, ustanovenom v nariadení (EHS) č. 3444/90, v sektore hovädzieho a teľacieho mäsa, ustanovenom v nariadení (EHS) č. 3445/90 a v sektore ovčieho a kozieho mäsa, ustanovenom v nariadení (EHS) č. 3446/90; keďže skúsenosti ukázali, že za určitých okolností a najmä tam, kde sa systém podpory súkromného skladovania príliš využíva, existuje možnosť zneužtia pri jeho uplatňovaní; keďže rozhodnutia o prihláškach na uzatvorenie zmlúv by sa mali oznamovať iba po uplynutí doby na reagovanie; keďže taká doba musí umožňovať posudzovanie situácie na trhu a povoľovať vypracovanie ustanovení, kde je to vhodné, pre špeciálne opatrenia, ktoré sa uplatnia najmä na nevyriešené prihlášky; keďže aby sa tento systém mohol spravovať, Komisia musí mať informácie o množstvách výrobkov, na ktoré sa predložili prihlášky na uzatvorenie zmlúv; keďže opatrenia ustanovené v tomto nariadení sú v súlade so stanoviskom Riadiaceho výboru pre bravčové, hovädzie a teľacie mäso a pre ovčie a kozie mäso, PRIJALA TOTO NARIADENIE: Článok 1 Nariadenie (EHS) č. 3444/90 sa týmto mení a dopĺňa takto: 1. Článok 5 (5) sa nahrádza takto: "5. Tam, kde sa prekročí časové obdobie na naskladnenie uvedené v článku 4 (1), zábezpeka prepadne v súlade s článkom 23 nariadenia (EHS) č. 2220/85. S výhradou ustanovení článku 6 (3), ak sa časové obdobie podľa článku 4 (1) prekročí o viac ako 10 dní, podpora sa neudelí."; 2. Článok 8 sa nahrádza takto: "Článok 8 Prepočítavacím devízovým kurzom, ktorý sa uplatní: - na podporu, je prepočítavací devízový kurz v poľnohospodárstve platný v deň uvedený v článku 9 (2), - na zábezpeku, je prepočítavací devízový kurz v poľnohospodárstve platný v deň zloženia zábezpeky intervenčnej agentúre."; 3. Článok 11 b) sa nahrádza takto: "b) Rozhodnutia o žiadostiach na uzatváranie zmlúv oznámi príslušná intervenčná agentúra každému žiadateľovi doporučeným listom, telexom alebo telefaxom alebo sa doručia na protipodpis do piatich pracovných dní odo dňa, kedy sa podá žiadosť, a to za predpokladu, že Komisia neprijme zvláštne opatrenia počas intervenčnej doby. Tam, kde preverenie situácie preukáže, že systém zavedený týmto nariadením sa využil nadmerne alebo tam, kde hrozí nadmerné využitie, môžu také opatrenia zahŕňať: - pozastavenie uplatňovania tohto nariadenia na najviac päť pracovných dní. V takom prípade sa neuznajú žiadosti o uzatvorenie zmlúv podané počas uvedenej doby, - stanovenie jednotného percentuálneho podielu, podľa ktorého sa znižujú množstvá v žiadostiach o uzatvorenie zmlúv, podliehajúc sledovaniu minimálneho zmluvne dohodnutého množstva tam, kde je to vhodné, - zamietnutie žiadostí podaných pred dobou pozastavenia, o prijatí ktorých by sa bolo rozhodlo počas doby pozastavenia."; 4. Článok 15 (2) sa nahrádza takto: "2. Členské štáty musia nahlasovať Komisii telexom alebo telefaxom: a) každý týždeň v pondelok a štvrtok, množstvá výrobkov, pre ktoré sa podali žiadosti na uzatvorenie zmlúv; b) každý týždeň do štvrtka a pri porušení dĺžky uskladnenia vydelené dobou skladovania, výrobky a množstvá, pre ktoré sa uzatvorili zmluvy počas predchádzajúceho týždňa, pričom uvedú súhrn výrobkov a množstiev, pre ktoré sa uzatvorili zmluvy; c) každý mesiac, výrobky a ich celkové naskladnené množstvá; d) každý mesiac, výrobky a celkové skutočne uskladnené množstvá a výrobky a celkové množstvá, vzhľadom na ktoré sa zmluvná doba skladovania skončila; e) každý mesiac, ak sa doba skladovania skrátila alebo predĺžila v súlade s článkom 3 (3) g) alebo skrátila v súlade s článkom 9 (4) alebo (6), výrobky a množstvá, vzhľadom na ktoré sa doba skladovania upravila a pôvodné a upravené mesiace na vyskladnenie." Článok 2 Nariadenie (EHS) č. 3445/90 sa týmto mení a dopĺňa takto: 1. Článok 5 (5) sa nahrádza takto: "5. Tam, kde sa prekročí časové obdobie na naskladnenie uvedené v článku 4 (1), zábezpeka prepadne v súlade s článkom 23 nariadenia (EHS) č. 2220/85. S výhradou ustanovení článku 6 (3), ak sa časové obdobie podľa článku 4 (1) prekročí o viac ako 10 dní, podpora sa neudelí."; 2. Článok 8 sa nahrádza takto: "Článok 8 Prepočítavacím devízovým kurzom, ktorý sa uplatní: - na podporu je prepočítavací devízový kurz v poľnohospodárstve platný v deň uvedený v článku 9 (2), - na zábezpeku je prepočítavací devízový kurz v poľnohospodárstve platný v deň zloženia zábezpeky intervenčnej agentúre."; 3. Článok 11 b) sa nahrádza takto: "b) Rozhodnutia o žiadostiach na uzatváranie zmlúv oznámi príslušná intervenčná agentúra každému žiadateľovi doporučeným listom, telexom alebo telefaxom alebo sa doručia na protipodpis do piatich pracovných dní odo dňa, kedy sa podá žiadosť, a to za predpokladu, že Komisia neprijme zvláštne opatrenia počas intervenčnej doby. Tam, kde preverenie situácie preukáže, že systém zavedený týmto nariadením sa využil nadmerne alebo tam, kde hrozí nadmerné využitie, môžu také opatrenia zahŕňať: - pozastavenie uplatňovania tohto nariadenia na najviac päť pracovných dní. V takom prípade sa neuznajú žiadosti o uzatvorenie zmlúv podané počas uvedenej doby, - stanovenie jednotného percentuálneho podielu, podľa ktorého sa znižujú množstvá v žiadostiach o uzatvorenie zmlúv, podliehajúc sledovaniu minimálneho zmluvne dohodnutého množstva tam, kde je to vhodné, - zamietnutie žiadostí podaných pred dobou pozastavenia, o prijatí ktorých by sa bolo rozhodlo počas doby pozastavenia."; 4. Článok 15 (2) sa nahrádza takto: "2. Členské štáty musia nahlasovať Komisii telexom alebo telefaxom: a) každý týždeň v pondelok a štvrtok, množstvá výrobkov, pre ktoré sa podali žiadosti na uzatvorenie zmlúv; b) každý týždeň do štvrtka a vydelené dobou skladovania, výrobky a množstvá, pre ktoré sa uzatvorili zmluvy počas predchádzajúceho týždňa, pričom uvedú súhrn výrobkov a množstiev, pre ktoré sa uzatvorili zmluvy; c) každý mesiac, výrobky a ich celkové naskladnené množstvá a v prípade vykosťovania, celkové množstvá použitého nevykosteného mäsa; d) každý mesiac, výrobky a celkové skutočne uskladnené množstvá a výrobky a celkové množstvá, vzhľadom na ktoré sa zmluvná doba skladovania skončila; e) každý mesiac, ak sa doba skladovania skrátila alebo predĺžila v súlade s článkom 3 (3) g) alebo skrátila v súlade s článkom 9 (4) alebo (6), výrobky a množstvá, vzhľadom na ktoré sa doba skladovania upravila a pôvodné a upravené mesiace na vyskladnenie." Článok 3 Nariadenie (EHS) č. 3446/90 sa týmto mení a dopĺňa takto: 1. v druhej citácii, "článok 7 (4)" sa nahrádza "článok 7 (5)"; 2. Článok 5 (5) sa nahrádza takto: "5. Tam, kde sa prekročí časové obdobie na naskladnenie uvedené v článku 4 (1), zábezpeka prepadne v súlade s článkom 23 nariadenia (EHS) č. 2220/85. S výhradou ustanovení článku 6 (3), ak sa časové obdobie podľa článku 4 (1) prekročí o viac ako 10 dní, podpora sa neudelí."; 3. Článok 8 sa nahrádza takto: "Článok 8 Prepočítavacím devízovým kurzom, ktorý sa uplatní: - na podporu je prepočítavací devízový kurz v poľnohospodárstve platný v deň uvedený v článku 9 (2), - na zábezpeku je prepočítavací devízový kurz v poľnohospodárstve platný v deň zloženia zábezpeky intervenčnej agentúre."; 4. Článok 11 b) sa nahrádza takto: "b) Rozhodnutia o žiadostiach na uzatváranie zmlúv oznámi príslušná intervenčná agentúra každému žiadateľovi doporučeným listom, telexom alebo telefaxom alebo sa doručia na protipodpis do piatich pracovných dní odo dňa, kedy sa podá žiadosť, a to za predpokladu, že Komisia neprijme zvláštne opatrenia počas intervenčnej doby. Tam, kde preverenie situácie preukáže, že systém zavedený týmto nariadením sa využil nadmerne, alebo tam, kde hrozí nadmerné využitie, môžu také opatrenia zahŕňať: - pozastavenie uplatňovania tohto nariadenia na najviac päť pracovných dní. V takom prípade sa neuznajú žiadosti o uzatvorenie zmlúv podané počas uvedenej doby, - stanovenie jednotného percentuálneho podielu, podľa ktorého sa znižujú množstvá v žiadostiach o uzatvorenie zmlúv, podliehajúc sledovaniu minimálneho zmluvne dohodnutého množstva tam, kde je to vhodné, - zamietnutie žiadostí podaných pred dobou pozastavenia, o prijatí ktorých by bolo rozhodnuté počas doby pozastavenia."; 5. Článok 15 (2) sa nahrádza takto: "2. Členské štáty musia nahlasovať Komisii telexom alebo telefaxom: a) každý týždeň v pondelok a štvrtok, množstvá výrobkov, pre ktoré sa podali žiadosti na uzatvorenie zmlúv; b) každý týždeň do štvrtka a pri porušení dĺžky uskladnenia, výrobky a množstvá, pre ktoré sa uzatvorili zmluvy počas predchádzajúceho týždňa, pričom uvedú súhrn výrobkov a množstiev, pre ktoré sa uzatvorili zmluvy; c) každý mesiac, výrobky a ich celkové naskladnené množstvá; d) každý mesiac, výrobky a celkové skutočne uskladnené množstvá a výrobky a celkové množstvá, vzhľadom na ktoré sa zmluvná doba skladovania skončila; e) každý mesiac, ak sa doba skladovania skrátila alebo predĺžila v súlade s článkom 3 (3) g) alebo skrátila v súlade s článkom 9 (5), výrobky a množstvá, vzhľadom na ktoré sa doba skladovania upravila a pôvodné a upravené mesiace na vyskladnenie." Článok 4 Toto nariadenie nadobúda účinnosť 1. januára 1994. Platí pre súkromné sklady otvorené od uvedeného dátumu. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. decembra 1993 Za Komisiu René Steinchen člen Komisie [1] Ú. v. ES L 282, 11.11.1975, s. 1. [2] Ú. v. ES L 129, 11.5.1989, s. 12. [3] Ú. v. ES L 148, 28.6.1968, s. 24. [4] Ú. v. ES L 77, 31.3.1993, s. 15. [5] Ú. v. ES L 289, 7.10.1989, s. 1. [6] Ú. v. ES L 42, 19.2.1993, s. 1. [7] Ú. v. ES L 387, 31.12.1992, s. 1. [8] Ú. v. ES L 333, 30.11.1990, s. 22. [9] Ú. v. ES L 365, 28.12.1990, s. 5. [10] Ú. v. ES L 333, 30.11.1990, s. 30. [11] Ú. v. ES L 333, 30.11.1990, s. 39. [12] Ú. v. ES L 120, 15.5.1991, s. 15. [13] Ú. v. ES L 108, 1.5.1993, s. 106. --------------------------------------------------